b'\n_START_ARTICLE_\n\xc5\xa0est volkov\n_START_PARAGRAPH_\n\xc5\xa0est volkov je slovenska ljudska pravljica, objavljena pa je zbirki Slovenske ljudske pravljice, ki je iz\xc5\xa1la leta 1989 v zalo\xc5\xbebi Mladinska knjiga. Vse pravljice v knjigi je zbral in uredil Alojzij Bolhar. \xc5\xbde iz naslova zvemo, da v pravljici nastopa 6 volkov, le ti so tudi glavne knji\xc5\xbeevne osebe. V zgodbi nastopajo \xc5\xa1e: mati, o\xc4\x8de, sestra, ribi\xc4\x8d, ribi\xc4\x8deva soseda in drugi. Nih\xc4\x8de ni imenovan poimensko, kar je tudi ena izmed zna\xc4\x8dilnosti pravljice.\n_START_SECTION_\nVsebina\n_START_PARAGRAPH_\nO\xc4\x8de in mati sta imela \xc5\xa1est sinov. O\xc4\x8de je hodil mlatit \xc5\xbeito in vsak teden je domov prinesel moko, iz katere je mati spekla kruh. Ko je neko\xc4\x8d mesila kruh, so otroci jemali testo in ga jedli. Rekla jim je, da so po\xc5\xbere\xc5\xa1ni kot volkovi. Takrat so se vsi spremenili v volkove in od\xc5\xa1li v gozd. Kmalu zatem je mati rodila h\xc4\x8der. O\xc4\x8deta je vpra\xc5\xa1ala, zakaj mati vedno jo\xc4\x8de, ko ji re\xc5\xbee kruh, ji je povedal vso zgodbo. Sklenila je re\xc5\xa1iti svoje brate. Odpravila se je v gozd in ob vodi je zagledala 6 volkov, ki so slekli svoje ko\xc5\xbee in \xc5\xa1li plavat. Vzela je najmanj\xc5\xa1o ko\xc5\xbeo in sedla nanjo. Ko brat ni na\xc5\xa1el svoje ko\xc5\xbee, je pri\xc5\xa1el do nje in ona mu je povedala, da je njihova sestra in jih ho\xc4\x8de re\xc5\xa1iti prekletstva. Brat ji pove, da mora 6 let mol\xc4\x8dati. Nato odide. Sestra zaspi ob reki, kjer jo najde mlad ribi\xc4\x8d. Odpelje jo k sebi domov in jo vzame za \xc5\xbeeno. Ribi\xc4\x8deva soseda pa je deklico sovra\xc5\xbeila, saj je hotela ribi\xc4\x8da omo\xc5\xbeiti s svojo h\xc4\x8derjo. Ko je deklica rodila otroka, ji ga je ukradla in vrgla v vodo. Tako je naredila s \xc5\xa1estimi otroki. Soseda je za\xc4\x8dela razgla\xc5\xa1ati, da je ribi\xc4\x8deva \xc5\xbeena \xc4\x8darovnica. Zato jo je grof obsodil na grmado. Preden so grmado pod\xc5\xbegali, pa je pri\xc5\xa1lo iz vode 6 mladeni\xc4\x8dev s 6 otroki v naro\xc4\x8dju. To so bili bratje - volkovi, ki so bili zdaj od\xc4\x8darani, saj je minilo 6 let. Hudobno sosedo so vrgli na grmado, bratje in sestra pa so \xc5\xa1li poiskat o\xc4\x8deta in mater.'